"Εδώ θα είμαι".
Τη λατρεύω αυτή την ταινία.
-Δεν κέρδισε Όσκαρ; -Το Γκάντι. Ο Σπίλμπεργκ αδικήθηκε.
Ήταν πριν ξεπεράσει το σύνδρομο Πίτερ Παν.
Γιατί να δώσεις Όσκαρ σε μία ταινία που δεν βλέπεται μονοκοπανιά;
Ευχαριστώ.
Όλες οι προγραμματισμένες πτήσεις ακυρώθηκαν...
-Νέα κόμμωση; -Ναι. Της αρέσουν τα φουσκωτά μαλλιά.
Πρέπει να ζυγίζουν πολύ. Πώς στέκεται όρθια;
-Πού πας; -Σπίτι.
-Κοιμήσου εδώ. -Δεν μπορώ.
-Πάντα κοιμάσαι εδώ. -Όχι απόψε.
Γιατί όχι;
Δεν είναι καλή ιδέα να κοιμάμαι εδώ πλέον. Ξέρεις.
Όχι, δεν ξέρω. Κοιμάσαι εδώ από τότε που ήσουν επτά.
-Είναι σαββατόβραδο. -Τα πράγματα αλλάζουν. Εξελίσσονται.
Τι είναι αυτά που λες;
Κοιμόμασταν στο ίδιο κρεβάτι μικροί, αλλά τώρα είμαστε 15.
Ξεκινάμε λύκειο τη Δευτέρα.
-Κι εγώ έχω στήθη. -Τι;
Κι εσύ έχεις γεννητικά όργανα.
-Πάντα είχα γεννητικά όργανα. -Αλλά έχουν μεγαλώσει.
-Πώς το ξέρεις; -Μακριά δάχτυλα. Πρέπει να φύγω.
Όχι, Τζο, μη φεύγεις έτσι. Έλα. Εξήγησέ μου.
Νομίζω ότι οι ορμόνες μας θα αλλάξουν τη σχέση μας
και θέλω να περιορίσω τις επιπτώσεις.
Δεν πιστεύω οι ορμόνες σου να νιώθουν κάτι για μένα, έτσι;
"Κάτι";
Όχι, δεν νιώθω κάτι για σένα, Ντόσον.
Σε ξέρω πολύ καιρό.
Σ' έχω δει να ρεύεσαι, να σκαλίζεις τη μύτη, να ξύνεις τον πισινό σου...
-Δεν νιώθω κάτι για σένα. -Τότε ποιο είναι το πρόβλημα;
Αλλάζουμε και πρέπει να προσαρμοστούμε.
Αλλιώς θα μπουν στη μέση τα δύο φύλα.
Τι αηδίες της δεκαετίας του '80 είναι αυτές;
Δεν ισχύουν για εμάς. Είμαστε υπεράνω.
-Και πώς θα γίνει αυτό; -Πέφτοντας για ύπνο. Κουράστηκα.
-Αυτό είναι υπεκφυγή. -Όχι, είναι απόδειξη.
Απόδειξη ότι μπορούμε να μείνουμε φίλοι
παρά την υποτιθέμενη αυξανόμενη σεξουαλικότητα.
Δεν νομίζω ότι πάει έτσι, Ντόσον.
Μη μου το παίζεις γυναίκα, Τζόι.
Δεν θέλω ν' αρχίσω να σε λέω Τζόζεφιν.
Τζόζεφιν και στα μούτρα σου.
Εντάξει. Παραδίνομαι.
Παραδίνομαι.
Είμαστε φίλοι, εντάξει;
Όσες τρίχες κι αν βγάλουμε στο σώμα μας.
-Σύμφωνοι; -Σύμφωνοι.
Και δεν θα το ξανασυζητήσουμε. Σύμφωνοι;
-Έγινε. -Ωραία.
Ωραία.
Καληνύχτα, Τζόι.
Καληνύχτα, Ντόσον.
Ήταν ανάγκη να το αναφέρεις αυτό;
Πιο γρήγορα. Κρατήστε τα ίσια.
Έγινε. Εντάξει τώρα;
Όχι! Στοπ!
Πρέπει να περιμένεις πριν βγεις. Έλα τώρα!
-Πέισι, έλα. Τζόι... -Τι ήταν αυτό;
Αν βγεις τόσο γρήγορα, δεν θα είναι τρομακτικό.
-Πάλι μου έπιασε τον πισινό. -Λες κι έχεις.
Έχουμε μείνει πολύ πίσω. Έχουμε δύο βδομάδες.
Δεν θα προλάβω το φεστιβάλ. Εμπρός! Λίγη συνεργασία.
Η Μέριλ Στριπ φταίει. Κάνω ό,τι μπορώ.
Παράτα μας.
Για κοίτα εκεί. Μένω με το στόμα ανοιχτό.
-Γεια σου. -Γεια. Είμαι ο Πέισι.
-Χαίρω πολύ. -Γεια. Είμαι ο Ντόσον.
Ντόσον. Ναι, το ξέρω. Έχουμε γνωριστεί.
-Είμαι η Τζεν. -Η εγγονή από τη Νέα Υόρκη.
-Φαίνεσαι διαφορετική. -Εφηβεία.
Γεια, είμαι η Τζόι. Μένω πιο κάτω στο ποτάμι και δεν έχουμε γνωριστεί. Ποτέ.
-Τζεν, ήρθες για επίσκεψη; -Έφραξε η αορτή του παππού μου
και την αντικατέστησαν με πλαστικό σωλήνα.
Οι γονείς μου μ' έστειλαν να βοηθήσω.
-Θα πας σχολείο εδώ; -Ναι, στην πρώτη λυκείου.
-Ωραία. Κι εμείς. -Ωραία.
Περιμένει η γιαγιά μου. Πρέπει να φύγω.
Χάρηκα που σας γνώρισα και θα σας δω στο σχολείο.
Αν όχι νωρίτερα. Ναι.
"Αν όχι νωρίτερα".
-Ωραία. -Καθόλου άσχημα.
Λες να 'ναι παρθένα; Θες να την πηδήξεις;
-Μόλις γνωριστήκαμε. -Χαμένος χρόνος.
Άλλοι άντρες θα το έκαναν ήδη. Με πιάνεις;
Διακριτικότητα. Ψάξ' το.
-Θεέ μου! Μαμά! -Γεια σου, γιε μου.
-Η μητέρα σου κι εγώ... -Συζητούσαμε αν...
Χρειαζόμασταν νέο τραπεζάκι.
-Γεια σου, Πέισι. -Γεια σου, κύριε Λίρι, κυρία Λίρι.
Γεια σου, Πέισι.
Μην κοκκινίζεις τόσο, Ντόσον. Υπάρχουν και χειρότερα.
Κυρία Λίρι, μ' αρέσει πολύ το καινούριο χτένισμα.
Ευχαριστώ, Πέισι.
-Νόμιζα ότι δούλευες σήμερα. -Έχουμε αργήσει.
Πρέπει να φύγω. Εντάξει, κύριε Παίδαρε, τα λέμε μετά.
Μαμά!
-Το θύμα που έψαχνα. -Όχι, Μπόντι, όχι πάλι.
Θα δώσω εξετάσεις για αυτό. Έλα, δοκίμασε.
Οργασμικό.
-Πού είναι η Μπες; -Δεν με νοιάζει που φοράς τα ρούχα μου.
Μου είναι άχρηστα τώρα.
Αλλά βάζε τα πίσω εκεί που τα βρήκες.
-Κατάλαβες; -Κατάλαβα.
Είμαι πολύ έγκυος για να ψάχνω κάτω από το κρεβάτι σου.
Τότε μακριά από το δωμάτιό μου. Εντάξει;
-Θα την τσακίσω, το ορκίζομαι. -Δοκίμασε αυτό.
Οργασμικό.
ΒΙΝΤΕΟ ΚΛΑΜΠ
ΕΝΟΙΚΙΑΣΕΙΣ ΤΑΙΝΙΩΝ ΝΕΕΣ ΚΥΚΛΟΦΟΡΙΕΣ
Ευχαριστώ.
Αν ο μπαμπάς σου είναι ο κύριος Παίδαρος,
αυτό σε κάνει Παίδαρο Τζούνιορ ή Παίδαρο Β';
Θα σε πνίξω στο ποτάμι.
Το Φόρεστ Γκαμπ πάει στις κωμωδίες ή στα δραματικά;
Πόσες φορές θα ρωτήσεις;
-Στα δραματικά. -Ευχαριστώ, Ντόσον.
-Σπίρτο είναι. -Συγγνώμη. Τι είπες;
Έκανες κάποιο αρνητικό, υποτιμητικό σχόλιο για μένα;
Γιατί αν το έκανες, και διόρθωσέ με αν κάνω λάθος,
θέλω να σου θυμίσω ποιος είσαι.
-Το ξέρω. Το μαγαζί είναι του μπαμπά σου. -Όχι.
Εννοώ στον τεράστιο, περιστρεφόμενο κόσμο της ζωής.
-Και ποιος είμαι, Νέλι; -Κανένας.
Αυτό είναι το θέμα. Δεν είσαι εκεί. Δεν υπάρχεις καν.
Γιατί αν υπήρχες, ίσως και να απαντούσα
στις θλιβερές, ψιθυριστές ατάκες σου.
Αντ' αυτού, με παρηγορεί που είσαι ατμός.
Ένα σκέτο τίποτα.
Θεέ μου, κοίτα την.
Δείξε λίγο σεβασμό. Είναι μητέρα κάποιου.
Ξέρω από έγκυρη πηγή ότι οι μητέρες έχουν εξαιρετική σεξουαλική ζωή.
-Καλησπέρα. Μπορούμε να βοηθήσουμε; -Ναι, μπορείτε.
Έρχομαι πρώτη φορά εδώ και θέλω να νοικιάσω μία ταινία.
Τέλεια.
Συμπλήρωσε αυτό και δώσε μας μία πιστωτική κάρτα.
Ευχαριστώ.
Καινούργια στην πόλη; Δεν σ' έχω ξαναδεί εδώ.
Ναι, είμαι. Με λένε Ταμάρα. Εσένα;
Πέισι. Χαίρω πολύ.
-Ορίστε, Πέισι. -Εντάξει. Ευχαριστώ.
Θα ήθελες να σε βοηθήσω να βρεις κάποια ταινία;
Ίσως. Έχω όρεξη για ρομάντζο.
-Οι νέες κυκλοφορίες είναι στο... -Όχι. Είμαι του βίντατζ.
-Οι κλασικές είναι... -Πού θα βρω το Ο Πρωτάρης;
Ο Πρωτάρης είναι αυτό που...
Όπου η ώριμη Ανν Μπάνκροφτ
αποπλανά τον νεαρό Ντάστιν Χόφμαν.
-Θα κοιτάξω... -Εδώ είναι, βασικά.
-Ευχαριστώ. -Χρειάζεσαι βοήθεια με κάτι άλλο;
-Όχι, εντάξει είμαι. Πόσα; -Πληρώνεις στην επιστροφή.
-Μην ξεχάσεις την πιστωτική σου. -Ναι. Εδώ.
-Καλή διασκέδαση. -Ευχαριστώ.
-Χάρηκα που σε γνώρισα, Πέισι. -Ναι.
Σκούπισε τα σάλια σου.
-Φίλε, με φλέρταρε. -Γελούσε μαζί σου.
-Με ήθελε. -Τον Ντάστιν Χόφμαν ήθελε.
Γεια.
-Πώς είναι ο παππούς σου; -Αναπνέει. Καλό σημάδι.
Η γιαγιά μου είναι η πρόκληση.
Είναι της προσευχής,
που είναι πολύ άβολο, καθώς δεν πιστεύω στον Θεό.
Τι έχεις εδώ; Το Πλάσμα της Λίμνης;
Ανθρωποειδή από την Άβυσσο, Το Τέρας του Βάλτου;
-Κάνω έρευνα. Γυρίζω ταινία. -Αλήθεια;
-Πολύ φιλόδοξο για την ηλικία σου. -Δεκαπέντε.
Ο Σπίλμπεργκ γύρισε ταινία στα 13 του.
Γιατί ταινίες; Τι σε τραβάει;
Απορρίπτω την πραγματικότητα.
Θες να δεις το στούντιό μου;
ΤΑ ΣΑΓΟΝΙΑ ΤΟΥ ΚΑΡΧΑΡΙΑ
E.T. Ο ΕΞΩΓΗΙΝΟΣ
Να μαντέψω;
ΤΖΟΥΡΑΣΙΚ ΠΑΡΚ
-Σου αρέσει ο Σπίλμπεργκ; -Τον λατρεύω σαν θεό.
-Δεν φαίνεται. -Έχω όλη του την καριέρα στον τοίχο μου.
Όλα είναι ταξινομημένα κατά σειρά εισπράξεων.
Ξεκινώντας με τις υπερπαραγωγές Τζουράσικ Παρκ, Ε.Τ.,
Τα Σαγόνια του Καρχαρία, Ιντιάνα Τζόουνς.
Και στον τοίχο των διθυραμβικών κριτικών...
έχω τη Λίστα του Σίντλερ και το Πορφυρούν Χρώμα.
Επίσης, για λόγους ταπεινοφροσύνης,
έχω κι αυτές.
Το 1941 και Για Πάντα, σε περιορισμένη, αλλά ευπρόσιτη θέα.
Γνωρίζεις τη διαταραχή εμμονικής πραγματικότητας;
Είναι πέρα από αυτό.
Πιστεύω ότι όλα τα μυστήρια του σύμπαντος,
όλες οι απαντήσεις της ζωής, βρίσκονται σε ταινία του Σπίλμπεργκ.
Είναι μία θεωρία μου. Όποτε έχω πρόβλημα,
αρκεί να ψάξω τη σωστή ταινία του Σπίλμπεργκ για τη λύση.
Έχεις σκεφτεί το πρόγραμμα 12 βημάτων;
Πνευματώδης. Μας αρέσει αυτό εδώ.
Σε βλέπω σαν μία ζωηρή, αλλά περίπλοκη ηρωίδα που σώζει την κατάσταση.
Ωραία τα λες.
Οι Κριτικοί της Βοστόνης έχουν πρόγραμμα για μικρούς σκηνοθέτες.
Μεγάλος ανταγωνισμός. Η προθεσμία είναι σε δύο μήνες. Μας πιέζει ο χρόνος.
Τζένιφερ!
Καλύτερα να φύγω. Δεν θέλω να την εκνευρίσω.
Τα λέμε στο σχολείο.
-Γεια. -Γεια.
Τζόι, πού ήσουν; Έλα, κάθισε.
Κοίτα.
Στο 772-5982.
Πίσω σ' εσένα, Μπομπ.
Λες η μαμά μου να κοιμάται με τον συμπαρουσιαστή της;
-Πώς σου ήρθε αυτό; -Κοίτα.
...982.
Πίσω σ' εσένα, Μπομπ.
Κάτι στο "Μπ" της. Είναι πολύ απαλό.
-"Πίσω σ' εσένα, Μπομπ". -Υπερβάλλεις.
Γιατί να κοιμάται με τον συμπαρουσιαστή της;
Ο μπαμπάς σου είναι ο τέλειος άντρας.
-Δεν ξέρω, αλλά έτσι νομίζω. -Ψάχνεις για συγκρούσεις.
Τα πάντα είναι πιθανό σενάριο για σένα.
Αποδέξου την τέλεια ζωή σου, Ντόσον. Είναι πραγματικότητα.
Πίσω σ' εσένα, Μπομπ.
Ο καθαρισμός συνεχίζει...
...982.
Πίσω σ' εσένα, Μπομπ.
Καλημέρα, παππού.
Τι κάνεις;
Έλεγα καλημέρα.
Το πρωινό σου είναι έτοιμο.
Χαίρομαι που είμαι εδώ, γιαγιά.
Καλύτερα να βιαστείς. Μην αργήσεις την πρώτη σου μέρα.
Συνήθως δεν τρώω το πρωί, γιαγιά.
Ευχαριστώ που ετοίμασες πρωινό,
αλλά τα μάτια μου δεν ανοίγουν πριν το μεσημέρι.
Έναν καφέ θέλω μόνο και είμαι εντάξει.
Θα το θυμάμαι στο μέλλον.
Πες μου για τον Ντόσον που μένει δίπλα. Έχει αλλάξει πολύ.
Παλιά ήταν κοντός και μαζεμένος.
Μείνε μακριά του. Αυτό το αγόρι είναι μπελάς.
Όλα έτσι δεν είναι;
Και το κορίτσι που μένει πιο κάτω στο ποτάμι;
Τζόι τη λένε, νομίζω.
Αυτό το κορίτσι,
σκαρφαλώνει στο παράθυρο του υπνοδωματίου του γείτονα
εδώ και δέκα χρόνια.
Κανείς τους δεν πάει εκκλησία.
Πιστεύω ότι είναι κακά στοιχεία.
Μάλιστα.
Πες την προσευχή.
-Δεν πειράζει. Κάν' το εσύ. -Θα προτιμούσα να την πεις εσύ.
Δεν νομίζω, γιαγιά. Ευχαριστώ, πάντως.
Υπάρχει κάποιος λόγος που δεν θέλεις να ευχαριστήσεις τον Κύριό μας σήμερα;
Γιαγιά, δεν ήθελα να το συζητήσω, γιατί μόλις ήρθα εδώ...
και είμαι επιρρεπής στους πονοκεφάλους,
αλλά δεν τα πάω καλά με την εκκλησία, τη Βίβλο και τις προσευχές.
Ορίστε;
Δεν λατρεύω κανέναν θεό. Είμαι άθεη.
ΛΥΚΕΙΟ ΚΕΪΠΣΑΪΝΤ
ΕΔΡΑ ΤΩΝ ΑΓΡΙΟΓΑΤΩΝ
Γεια. Είμαι η Νέλι Όλσεν.
-Νέλι Όλσεν; Όπως στο... -Ξέρω.
Οι γονείς μου λάτρευαν το Μικρό Σπίτι στο Λιβάδι.
Αλλά μη σε προϊδεάζει αυτό. Δεν της μοιάζω καθόλου.
-Είμαι η Τζεν. -Από τη Νέα Υόρκη. Το ξέρω.
Τι κάνει ο παππούς σου; Μας ανησύχησε όλους.
Προσευχόμαστε ακόμα για αυτόν. Παρτάρεις καθόλου;
-Ορίστε; -Παρτάρεις;
Εννοείς αν μ' αρέσει να περνάω καλά;
Ή να πίνω και να παίρνω ναρκωτικά;
Είναι υποκειμενικό.
Μ' αρέσει να περνάω καλά, χωρίς ουσίες.
Ίσως πρέπει να φωνάζουμε εσένα Νέλι.
Τα λέμε.
Γεια.
-Πώς πάει; -Χρειάζομαι ένα τσιγάρο.
-Καπνίζεις; -Το έκοψα. Απλώς είμαι λίγο τσιτωμένη.
-Το κρύβεις καλά. -Έχω φοβερό σύστημα άρνησης.
-Πρώτη μέρα είναι. Θα γίνει πιο εύκολο. -Ωραία.
Τι πρόγραμμα έχεις; Με ποιον έχεις πρώτη ώρα;
-Ρίνσον, Βιολογία. -Προς τα εκεί πήγαινα.
Αλήθεια;
-Ταμάρα. -Γεια σου, Πέισι.
Γιατί δεν με φωνάζεις "κυρία Τζέικομπς" στο σχολείο;
Σωστά. Φυσικά.
Γεια.
Ήλπιζα να έχουμε κοινό μάθημα.
Εδώ είμαστε.
Η κ. Μπέιτς.
Ψυχώ.
Ξέρεις την ταινία;
Άντονι Πέρκινς, Τζάνετ Λι, Universal, 1960.
Ξέρατε ότι ο Χίτσκοκ ξάφνιασε την Τζάνετ Λι
με παγωμένο νερό για να την κάνει να ουρλιάξει έτσι;
-Ποιος είσαι; -Ντόσον Λίρι.
Υποθέτω ότι είσαι στο μάθημά μου την πέμπτη ώρα.
Γι' αυτό είμαι εδώ. Υπάρχει ένα μπέρδεμα με το πρόγραμμά μου.
-Μου αρνήθηκαν να μπω στην τάξη σας. -Τότε θα είσαι δευτεροετής.
-Κι αυτό δεν είναι καλό; -Είναι πολύ δημοφιλές μάθημα.
Οι θέσεις είναι περιορισμένες. Προτεραιότητα έχουν οι τριτοετείς.
-Αυτό είναι χαζομάρα. -Ορίστε;
-Ποιος έφτιαξε αυτόν τον κανόνα; -Εγώ.
-Γιατί είσαι τόσο αδιάλλακτος; -Πάθος, κ. Γκολντ.
Καθαρό, τρελό πάθος. Οι ταινίες είναι η ζωή μου.
Κατάλαβα.
Συγγνώμη. Ίσως δεν έγινα κατανοητός.
Το θέμα είναι ότι θα γίνω σκηνοθέτης.
Είναι η φιλοδοξία της ζωής μου. Πάντα ήταν.
Πόσοι μαθητές στην τάξη σας μπορούν να το πουν αυτό;
Η πόλη είναι μικρή, κ. Γκολντ. Δεν έχω πολλές ευκαιρίες.
Έχετε τη δύναμη να παρακάμψετε αυτό τον παράξενο κανόνα...
που αρνείται στους μαθητές τη μόρφωσή τους.
Είσαι πολύ πειστικός, Ντόσον Λίρι. Αλλά η τάξη έχει γεμίσει.
Μακάρι να μπορούσα να κάνω εξαιρέσεις, αλλά θα ήταν άδικο και προβληματικό.
Λυπάμαι, αλλά το "όχι" είναι η οριστική μου απάντηση.
-Αλλά... -Όχι. Τελεία.
Είναι ολοκληρωμένη πρόταση.
Τζόι. Να σε ρωτήσω κάτι ευθέως;
Φυσικά.
-Τα έχεις με τον Ντόσον; -Όχι, είμαστε απλώς φίλοι.
Όπως θα γίνουμε κι εμείς, ελπίζω.
Η γιαγιά μου με προειδοποίησε για σένα. Λέει ότι είσαι προβληματική.
Χωρίς παρεξήγηση, η γιαγιά σου είναι τρελή.
-Γιατί σε κακολογεί; -Διάλεξε λόγο.
Ο πατέρας μου είναι φυλακισμένος κατάδικος
και η αδερφή μου έμεινε έγκυος από τον μαύρο φίλο της.
Ο πατέρας σου είναι φυλακή;
Διακίνηση μεγάλης ποσότητας μαριχουάνας.
Πού είναι η μητέρα σου;
Είχε καρκίνο. Πέθανε.
-Και ζεις με την αδερφή σου; -Και τον μαύρο φίλο της.
Σε γουστάρει, ξέρεις.
-Ο μαύρος φίλος της; -Ο Ντόσον.
Μην εκμεταλλευτείς τα αισθήματά του.
Ο φαλακρός είναι ο κ. Χέρμαν.
Διδάσκει μαθηματικά κι έχει ένα 45άρι Μάγκνουμ.
Πέρυσι, άνοιξε πυρ. Σκότωσε δύο μαθητές κι έναν επιστάτη.
Δήλωσε εν βρασμώ ψυχής. Δεν είχαν πάρει άδεια να πάνε τουαλέτα.
Η γυναίκα με το μαύρο φόρεμα. Τα πίνει ενίοτε.
Λιποθυμά μετά από δύο ποτήρια φθηνό κρασί και τρέχει στην πόλη γυμνή.
Τραγουδώντας Νιλ Ντάιμοντ.
Είσαι καλή. Θα σε φωνάξω για να βελτιώσεις τους διαλόγους μου.
Υποτίθεται ότι δουλεύουμε, Ντόσον.
Μπορείς να δεις την τρίτη πράξη; Έχω πρόβλημα κορύφωσης.
Φυσικά.
Ταμάρα. Συγγνώμη, κ. Τζέικομπς.
-Πώς ήταν Ο Πρωτάρης; -Όπως τον θυμόμουν.
Ψάχνεις κάτι ρομαντικό για απόψε;
Έχεις καμιά πρόταση;
Έχεις δει το Καλοκαίρι του '42;
Θύμισέ μου.
Είναι για μία όμορφη γυναίκα...
που αποπλανά ένα αγόρι στα πρόθυρα της ενηλικίωσης.
Είναι από τις αγαπημένες μου.
Μπορώ να σ' την κρατήσω, αν θέλεις.
Απόψε θα δω τη νέα ταινία που παίζει στο Ριάλτο.
-Ναι. -Έχει φοβερές κριτικές.
Ναι. Τότε, ίσως της ρίξω μια ματιά.
Πρόσεχε!
Η γυναίκα του βίντεο κλαμπ είναι η νέα μου καθηγήτρια Αγγλικών.
Εσύ, εγώ, σινεμά απόψε. Παρακολουθούμε μία καθηγήτρια.
-Φίλε, αποκλείεται. -Τι;
Έχω τη δυνατότητα να χάσω την παρθενιά μου
με τρόπο που όλοι φαντασιωνόμαστε.
Πέισι, πήγαινε σπίτι. Βγάλε βόλτα τον σκύλο σου.
Δεν θα γίνει τίποτα με την καθηγήτρια Αγγλικών.
Όχι απόψε. Δεν είναι αυτό το σχέδιο.
Θέλω μόνο να εξοικειωθεί
με το βλέμμα, το χαμόγελο, τα γοητευτικά χαρακτηριστικά.
Μην το κάνεις αυτό στον εαυτό σου.
Είναι γεγονός ότι μεγάλο ποσοστό μεγαλύτερων γυναικών
έλκεται από αγόρια στα πρόθυρα της ενηλικίωσης.
Τις κάνει να νιώθουν νέες. Το διάβασα στο Cosmopolitan.
Γιατί διαβάζεις Cosmopolitan;
Έχω τρεις αδερφές. Το Cosmopolitan είναι ο σωτήρας μου.
Εμένα τι με χρειάζεσαι;
Για ηθική υποστήριξη. Θα είναι ωραία.
Κάλεσε και τη Μις Έφηβη Νέα Υόρκη.
-Καλό ακούγεται. -Εκτός αν σ' έχει προλάβει άλλος.
Πήγαινε. Πρέπει να είσαι δυναμικός. Μίλα της, εντάξει;
Να διαβάσεις Cosmopolitan. Θα σου αυξήσει την αυτοπεποίθηση.
Πήγαινε.
-Ντόσον, πώς πάει; -Πολύ καλά.
-Γνώρισες τον Ρότζερ Φούλφορντ. -Ναι, καλό παιδί.
Ναι. Το πρωί αθληταράς, το βράδυ σχιζοφρενής τραβεστί.
-Αλήθεια; -Έχει κόμπλεξ Τόρι Σπέλινγκ.
Έχει αδυναμία στα Victoria's Secret. Έτσι για να ξέρεις.
Μπορεί να τρέξει με γόβες;
Ο Πέισι κανονίζει να πάμε σινεμά απόψε.
Τίποτα σπουδαίο, μερικοί από εμάς. Θέλεις να έρθεις;
Τζόι!
Θέλω μία χάρη.
Έχω κάτι σαν ραντεβού με την Τζεν απόψε.
Θα πάμε σινεμά με τον Πέισι και θέλω να έρθεις.
Προτιμώ να πέσω με αεροπλάνο.
Θα είναι περίεργα, μόνο δυο άντρες και η Τζεν.
Θα είναι σαν διπλό ραντεβού;
Περίπου, αλλά όχι. Ο Πέισι είναι σε ορμονική αποστολή.
-Παλάβωσες; Αποκλείεται. -Δεν είναι κανονικό ραντεβού.
-Για να μη νιώσει άβολα η Τζεν. -Δεν θα το θέλαμε αυτό.
Έλα, Τζόι, σε παρακαλώ.
-Τέλος πάντων. -Ευχαριστώ. Είσαι η καλύτερη, το εννοώ.
Ξέρω ότι ανησυχείς για τη σχέση μας,
αλλά δεν χρειάζεται να αλλάξει κάτι. Μπορούμε να μιλάμε για τα πάντα.
Πού ακριβώς πας;
Ο Ντόσον έχει όπλο. Θα ληστέψουμε κάβες και θα κάνουμε τατουάζ.
Γιατί μιλάς έτσι;
Προσπαθώ να καθιερώσω μία σχέση μαζί σου βασισμένη στο χιούμορ.
-Είμαι φρόνιμη. Θα δεις. -Να είσαι πίσω στις δέκα.
Κανένα πρόβλημα. Ευχαριστώ που είσαι τόσο άνετη.
Νόμιζα ότι θα με αλυσόδενες σε καμιά καρέκλα.
Καθόλου. Αν θες να πας σινεμά, πήγαινε.
Διασκέδασε, αρκεί να έρθεις μαζί μου στην εκκλησία την Κυριακή το πρωί.
Ήξερα ότι θα υπήρχε παγίδα.
Λυπάμαι, αλλά πρέπει να το ξεχάσεις αυτό.
Φοβάμαι ότι θα επιμείνω.
Δεν αλλάζω πεποιθήσεις. Σε παρακαλώ, σεβάσου το αυτό.
Ξέρω τι έγινε στη Νέα Υόρκη. Η εκκλησία θα σου κάνει καλό.
Εγώ θα το αποφασίσω αυτό. Η εκκλησία δεν είναι η λύση για μένα.
Αλλά σου υπόσχομαι να είμαι ανοιχτόμυαλη,
να τιμώ και να σέβομαι τα πιστεύω σου όσο είμαι εδώ.
Η απόφαση έχει παρθεί.
Θα κάνεις ό,τι σου λέω. Είσαι υπό την επίβλεψή μου.
Προσπαθώ πολύ να ελέγξω την επαναστατική μου φύση.
Θα πάω στην εκκλησία όταν πεις τη λέξη "πέος".
Σταμάτα να μιλάς έτσι.
Μία λέξη είναι, γιαγιά. Κλινική και τεχνική. Πέος.
Γιαγιά, σ' αγαπώ πολύ, αλλά πρέπει να χαλαρώσεις.
Τα λέμε αργότερα.
Λοιπόν, μπαμπά, φεύγω.
Πώς σου φαίνεται;
Σκέφτηκα να φοράνε οι σερβιτόρες στολή κατάδυσης.
Καθόλου πρακτικό.
Η ιδέα ενός εστιατορίου με υδάτινο θέμα γίνεται όλο και χειρότερη.
Άκρη, ξεκινάει η μαμά σου.
Το να τη βλέπω να δουλεύει είναι το καλύτερο προκαταρκτικό.
-Φεύγω. -Καλή διασκέδαση. Να προσέχεις.
-Είναι νωρίς ακόμα για προφυλακτικά. -Ποτέ δεν είναι πολύ νωρίς.
Τι παίζει με το σεξ; Μόνο αυτό σκέφτονται όλοι πια.
Σεξ, σεξ, σεξ! Σιγά το πράγμα.
Το σεξ είναι μεγάλο κομμάτι του εαυτού μας.
Αυτό σημαίνει ότι πρέπει να πηδηχτούμε στο τραπεζάκι;
Αν το σεξ είναι τόσο σημαντικό,
γιατί ο Σπίλμπεργκ δεν έχει βάλει ποτέ σκηνή με σεξ σε ταινία του;
Το κρατά στη θέση του στην ταινία, όπως πρέπει κι εμείς στη ζωή.
Θα γυρίσω νωρίς.
Πίσω σ' εσένα, Μπομπ.
-Περίμενε λίγο. -Βιάζομαι πολύ.
Πρέπει να το κόψεις αυτό το υφάκι.
Τώρα ένωσέ τα έτσι.
Κράτα αυτό και κάθε μισή με μία ώρα,
θα πηγαίνεις να φρεσκαριστείς. Κατάλαβες;
Θα μείνεις όλη τη χρονιά;
Εξαρτάται από τους παππούδες και τους γονείς μου.
Τζόι, ωραίο κραγιόν. Τι απόχρωση είναι;
Μοχθηρό κόκκινο. Μ' αρέσει το χρώμα των μαλλιών σου. Τι νούμερο είναι;
Μην παρεξηγείς την Τζόι. Γεννήθηκε σε στάβλο.
Δεν πειράζει. Τζόι, μόνο ανταύγειες κάνω.
Τζεν, είσαι παρθένα;
-Πολύ ώριμο! -Γιατί ο Ντόσον είναι παρθένος.
Και δύο παρθένοι θα έχουν αδέξια πρώτη επαφή, δεν νομίζεις;
Θα πεθάνεις.
Είπα να βοηθήσω. Να μπω κατευθείαν στο ψητό.
Όχι, δεν πειράζει, Ντόσον. Ναι, είμαι παρθένα.
-Εσύ; Είσαι παρθένα; -Σε παρακαλώ. Πριν χρόνια.
Με έναν φορτηγατζή, τον Μπάμπα.
Τι έχεις πάθει;
Επιστρέφω σε λίγο.
-Τζεν, δίνεις βάση στο μέγεθος; -Ορίστε;
-Πόσο σημαντικό είναι το μέγεθος για σένα; -Τζόι.
Δεν το έχω σκεφτεί ιδιαίτερα ως παρθένα. Εσύ;
-Είμαι διχασμένη... -Εσύ κι εγώ, έξω. Τώρα.
-Τι λες εσύ, Ντόσον; -Θα σε σκοτώσω.
Πρόσεξες τα μακριά δάχτυλα;
Ίσως είναι οικοδόμος.
-Γεια σου, Ταμάρα. -Γεια. Πέισι, τι κάνεις εδώ;
Βλέπω την ταινία. Ήρθα με κάτι φίλους.
Ωραία, χαίρομαι.
Αλλά μπορώ να κάτσω μαζί σου. Θες ένα σοκολατάκι;
Όχι, αλλά...
Παρεμπιπτόντως, σου έχω κρατήσει το Καλοκαίρι του '42.
-Δεν καταλαβαίνεις... -Δεν ήταν τίποτα.
Θα μπορούσα να έρθω να το δούμε μαζί.
Πέισι, σίγουρα δεν θέλεις να καθίσεις με τους φίλους σου;
-Ποιος είναι αυτός; -Ένας φίλος.
-Ησυχία! -Συγγνώμη.
-Τάμι, σ' ενοχλεί ο μικρός; -Όχι, Μπέντζι.
"Μπέντζι"; Η κ. Τζέικομπς με κάλεσε.
Όχι ακριβώς. Πρέπει να καταλάβεις. Απλώς νοίκιασα μία ταινία.
-Να σε βοηθήσω να βρεις τη θέση σου. -Κάτω τα χέρια σου.
Τι πρόβλημα έχεις;
Από τότε που ήρθε η Μις Ανταύγειες, δεν μου έχεις πει λέξη!
Λες βλακείες και το ξέρεις!
Όλο σου το αίμα μαζεύεται εκεί κάτω
και δεν βλέπεις κανέναν άλλον γύρω σου.
Μου αρέσει, εντάξει; Κάνε μου μήνυση! Νόμιζα ότι ήσουν φίλη μου.
-Γιατί δεν καταλαβαίνεις; -Καταλαβαίνω τα πάντα.
Βαρέθηκα να καταλαβαίνω! Το μόνο που κάνω είναι να καταλαβαίνω!
Τζόι!
Δεν καταλαβαίνεις τίποτα, Ντόσον. Είσαι τόσο μακριά από την πραγματικότητα
που δεν βλέπεις μπροστά σου.
-Τι είναι αυτά που λες; -Για τη ζωή σου.
Είναι σαν παραμύθι και δεν το ξέρεις καν.
Αναζητάς συγκρούσεις μόνο για το σενάριο που γράφεις.
Σταμάτα να ζεις στις ταινίες.
Ωρίμασε.
-Θα σε συνοδέψω στην πόρτα σου. -Όχι με τη γιαγιά να καραδοκεί.
-Σωστά. -Ναι.
Λοιπόν...
Ήταν μία πολύ κακή βραδιά.
Ξέρεις κάτι; Εγώ φταίω για όλα.
Ξέρω ότι δεν έχω μεγάλη δύναμη στο σύμπαν,
αλλά νιώθω υπεύθυνη για το αποψινό.
Εγώ τράβηξα την περόνη, εγώ πέταξα τη χειροβομβίδα.
Έχω ένα μεγάλο "Α" εδώ.
Όχι, δεν είσαι αποτυχημένος, Ντόσον.
Είσαι πολύ γλυκός.
Κι έξυπνος. Έχεις φοβερή αίσθηση του χιούμορ.
Είσαι άνετος χωρίς να γίνεσαι αντιπαθητικός.
Είσαι πολύ ταλαντούχος.
Έχεις καθαρό δέρμα. Μεγάλο ατού.
-Ευχαριστώ. -Όχι.
Εγώ σ' ευχαριστώ, Ντόσον. Τα πράγματα δεν ήταν καλά στη Νέα Υόρκη
και είναι λίγο τρομακτικά τώρα...
οπότε σ' ευχαριστώ.
Πρέπει να φύγω.
-Ευχαριστώ για όλα, Ντόσον. -Μα...
Θα προσποιηθώ ότι φιληθήκαμε, εντάξει;
Τι πιθανότητες υπήρχαν;
-Πέισι, είσαι καλά; -Θα ζήσω.
-Στάσου, μίλα μου ένα λεπτό. -Για ποιο πράγμα;
Τον Πρωτάρη ή το Καλοκαίρι του '42; Τι προτιμάς να συζητήσουμε;
Θέλω να ξεκαθαρίσω την παρεξήγηση.
Σε καταλαβαίνω πολύ καλά, κ. Τζέικομπς.
-Λυπάμαι πολύ. -Θα έπρεπε, γιατί είσαι ψεύτρα.
Πώς μπορείς να λες ότι απλώς νοίκιασες μία ταινία;
-Γιατί είναι η αλήθεια. -Μπούρδες.
Η αλήθεια είναι ότι είσαι μία εντυπωσιακή γυναίκα
που νιώθει λίγο ανασφαλής που πάτησε τα 40.
Έτσι, όταν ένα αγόρι φλερτάρει μαζί σου, το απολαμβάνεις.
Μπαίνεις στον πειρασμό. Φαντασιώνεσαι
ότι είσαι με αυτό το αγόρι στα πρόθυρα της ενηλικίωσης.
Επειδή σε βοηθάει να νιώθεις ελκυστική.
Κάνει τη διαδικασία της γήρανσης λίγο πιο ανεκτή.
Θα σου πω κάτι. Τα θαλάσσωσες, κυρία μου.
Γιατί είμαι το καλύτερο σεξ που δεν θα κάνεις ποτέ.
Κάνεις λάθος για ένα πράγμα, Πέισι.
Δεν είσαι αγόρι.
Θεέ μου.
Συγγνώμη.
Θεέ μου.
Τα λέμε στο σχολείο, κ. Τζέικομπς.
Η ευρύτερη περιοχή της Βοστόνης θα έχει καλό καιρό
τις επόμενες μέρες.
Τι κάνεις εκεί μέσα;
Αράζω με τα ρούχα.
Τι συνέβη απόψε, Τζόι;
Φρίκαρα.
Τι συμβαίνει μεταξύ μας;
Δεν έχω ιδέα.
Ξέρω ότι έχω μία απίστευτα τέλεια ζωή και δεν την εκτιμώ καθόλου.
Πράγματι.
Συγγνώμη που ήμουν τόσο αναίσθητος.
Νόμιζα ότι ήμουν καλύτερος.
Δεν θέλω να σε χάσω, Τζόι.
Αυτό που έχουμε είναι το μόνο λογικό πράγμα για μένα.
Όταν σε είδα στον κινηματογράφο μ' εκείνο το κραγιόν,
σκέφτηκα ότι είσαι πολύ όμορφη.
Εννοώ, το αγνόησα. Αλλά το σκέφτηκα.
Ναι;
Αλλά αυτό ήταν, Τζο.
Δεν πήγε πιο πέρα.
Όταν σε είδα να πιάνεις το χέρι της Τζεν...
Δεν είναι ότι ήθελα να κρατάω εγώ το χέρι σου.
Απλώς δεν ήθελα να το κρατάει εκείνη.
Τι θα γίνει μ' εμάς;
Είναι όλα τόσο μπερδεμένα.
Μεγαλώνουμε, Ντόσον, αυτό είναι όλο.
Ακόμα κι ο Σπίλμπεργκ ξεπέρασε το σύνδρομο Πίτερ Παν.
Πού πας;
Δεν μπορώ να κοιμάμαι εδώ πια. Ούτε να μιλάμε όπως παλιά.
Κάποια πράγματα δεν μπορούμε να τα συζητάμε.
Όχι, δεν είναι αλήθεια. Μπορώ να σου πω τα πάντα.
-Πόσο συχνά βγάζεις βόλτα τον σκύλο σου; -Τι;
Ξέρεις τι εννοώ.
Τι ώρα; Πόσες φορές τη βδομάδα;
Καληνύχτα.
Τα λέμε, Ντόσον.
Τα λέμε, Τζόι.
Τζόι!
Συνήθως το πρωί με την Κέιτι Κούρικ!